**Dyddiad cyhoeddi:** 7 Mawrth 2022

**Cais Rhyddid Gwybodaeth**

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol:**

*“Hoffwn wneud cais dan y Ddeddf Rhyddid Gwybodaeth. Rydw i wedi sylwi bod TrC wedi dechrau cyflwyno diffibrilwyr mewn gorsafoedd yn ei rwydwaith. Fodd bynnag, er eu bod yn dal i gael eu comisiynu, mae’r ddwy orsaf ddiffibrilwyr yng Ngorsaf Pencoed wedi cael eu fandaleiddio’n ddifrifol. A oes unrhyw achosion o fandaliaeth o’r fath ar y gorsafoedd yn Sir Pen-y-bont ar Ogwr, yn benodol y Pîl, Pen-y-bont ar Ogwr, Y Felin-wyllt, Sarn, Maesteg”.*

**Ar ôl adolygu eich cwestiynau, rydyn ni’n gallu darparu’r wybodaeth ganlynol:**

Diolch am gysylltu â TrC. Nodwch fod y gwaith o osod diffibrilwyr yn cael ei gwblhau mewn tri cham. Mae Cam 1 wedi’i gwblhau, ac nid yw camau 2 a 3 wedi dechrau eto.

Mae’r fandaliaeth a gofnodwyd yn y gorsafoedd a enwir yn Sir Pen-y-bont ar Ogwr fel a ganlyn:

**Pencoed**

Diffibriliwr wedi’i osod yng Ngham 1. Diffibriliwr wedi’i ddifrodi, wedi’i dynnu o’r lleoliad ac yn cael ei ddal yn awr yng nghyfleusterau’r cyflenwr i’w atgyweirio.

**Y Pîl**

I’w osod yng Ngham 2/3.

**Pen-y-bont ar Ogwr**

I’w osod yng Ngham 2/3.

**Y Felin-wyllt**

Diffibriliwr wedi’i osod yng Ngham 1. Diffibriliwr wedi’i ddifrodi, a allai fod wedi ei achosi gan dywydd garw. Diffibriliwr yn parhau i fod yn weithredol.

**Sarn**

Diffibriliwr wedi’i osod yng Ngham 1. Cornel y cabinet wedi’i losgi; mae’r diffibriliwr yn dal yn weithredol.

**Maesteg**

Gosodwyd yng Ngham 1. Dim difrod.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".